CELEX: 52020PC0437
Language: hu
Date: 2020-08-31
Title: Javaslat A TANÁCS RENDELETE egyes halászati termékek 2021 és 2027 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről

EURÓPAI BIZOTTSÁG
            Brüsszel, 2020.8.31.
            COM(2020) 437 final
            2020/0209(CNS)
            Javaslat
            A TANÁCS RENDELETE
            egyes halászati termékek 2021 és 2027 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az 1412/2013/EU tanácsi rendelet
                  1
                autonóm vámkontingenseket (0 %-os vámtétel) ír elő 30 000 tonna halászati termék Kanári-szigetekre irányuló behozatalára a 2014 és 2020 közötti időszakra. Az intézkedések azért indokoltak, mert a Kanári-szigetek földrajzi helyzete kivételes egyes, a belföldi fogyasztásban lényeges halászati termékek ellátási forrásai tekintetében, ami az ágazat számára komoly terhet jelent. 
            
            
               Ez a helyzet nem új keletű. Spanyolország uniós csatlakozása előtt a Kanári-szigetek vámmentességet élvezett a régióba belépő áruk tekintetében. Miután Spanyolország az EU tagjává vált, a Kanári-szigetekre importált halászati termékek 2001-ig vámfelfüggesztések formájában egyedi szabályozás alá tartoztak. Azóta a Kanári-szigetek vonatkozásában vámkontingensek kerültek megnyitásra.
            
            
               A jelenleg érvényben lévő vámkontingensek 2020. december 31-én lejárnak. A 2020 utáni időszakra vonatkozóan az 1412/2013/EU rendelet előírja, hogy a Bizottság vizsgálja meg az intézkedések hatását, és a vizsgálati eredmények alapján terjessze elő a 2020. december 31. utáni időszakra vonatkozó megfelelő javaslatait.
            
            
               •Összhang a szabályozási terület jelenlegi rendelkezéseivel
            
            
               A Kanári-szigetek és más legkülső régiók vonatkozásában különböző hasonló intézkedések (autonóm vámcsökkentések) vannak érvényben. A 2011. december 19-i 1386/2011/EU tanácsi rendelet például hasonló intézkedéseket ír elő az ipari termékek Kanári-szigetekre történő behozatalára vonatkozóan.
            
            
               Spanyolország uniós csatlakozása előtt a Kanári-szigetek vámmentességet élvezett a régióba belépő áruk tekintetében. Miután Spanyolország az EU tagjává vált, a Kanári-szigetekre importált halászati termékek 2001-ig vámfelfüggesztések formájában egyedi rendszerek hatálya alá tartoztak. Azóta a Kanári-szigetek vonatkozásában vámkontingensek kerültek megnyitásra. Ez a rendelet az említett intézkedések folytatása.
            
            
               •Összhang az Unió egyéb szakpolitikáival
            
            
               
                  Tárgytalan.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az Európai Unióról működéséről szóló szerződés (EUMSZ) 349. cikke.
               
            
            
               •Szubszidiaritás (nem kizárólagos hatáskör esetén) 
            
            
               Az Európai Unió kizárólagos felelősséggel rendelkezik a közös vámtarifa vámtételei tekintetében. A szubszidiaritás elve ezért nem alkalmazható erre a javaslatra.
            
            
               •Arányosság
            
            
               A szakpolitikai választás arányos, mivel a felhasználási aránynak megfelelően csak korlátozott mennyiség kerül engedélyezésre.
            
            
               •A jogi aktus típusának megválasztása
            
         
         
            
               
                  Tárgytalan.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése/célravezetőségi vizsgálata
            
            
               
                  Tárgytalan.
               
            
            
               •Konzultáció az érdekelt felekkel
            
            
               Valamennyi érdekelt féllel konzultációra került sor a piaci tanácsadó testületen és a legkülső régiók tanácsadó testületén keresztül. Az utóbbi felkérte a Bizottságot, hogy a kanári-szigeteki turizmusnak a Covid-világjárvány miatti csökkenésére tekintettel értékelje újra a következtetéseket. A hétéves időszak következményeit azonban nagyon nehéz felbecsülni, és a kontingensek megszüntetése vagy csökkentése akadályozhatja a lehetséges gazdasági fellendülést ebben a hét évben. A Bizottság ezért az intézkedések tervezett meghosszabbítását javasolja.
            
            
               •Szakértői vélemények beszerzése és felhasználása
            
            
               Az intézkedések hatásainak a rendeletben előírt vizsgálata érdekében a Bizottság bekérte a szükséges információkat a spanyol hatóságoktól. A spanyol hatóságok adatokat szolgáltattak a Kanári-szigetekre importált érintett termékekről, és azokhoz csatolták e termékek elemzését.
            
            
               Más jelentések, nevezetesen a legkülső régiókról szóló 2017. évi bizottsági közlemény
                  2
                és „A legkülső régiókban a fenntartható kék növekedéssel összefüggésben rejlő lehetőségek kiaknázása” című jelentés
                  3
                fontos információkkal szolgálnak a Kanári-szigetekről a vámkontingensek hatásainak vizsgálata szempontjából releváns területeken.
            
            
               Konkrét témákról is gyűjtöttek információkat, például a foglalkoztatásról (ISTAC – A Kanári-szigetek statisztikai intézete), az idegenforgalomról (a Kanári-szigetek idegenforgalmára vonatkozó hivatalos statisztikák) és a fogyasztásról (Eurobarométer).
            
            
               •Hatásvizsgálat
            
            
               Hatásvizsgálatra nem került sor. A javaslat a 2020 végén hatályát vesztő jelenlegi jogi aktust újítja meg. Nem indokolt hatásvizsgálatot végezni, tekintettel az intézkedések nagyon korlátozott hatályára, valamint arra, hogy a javaslat az ilyen intézkedések kiterjesztésére vonatkozik, és a várt hatásait illetően nincsenek jelentős változások.
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Tárgytalan.
               
            
            
               4.KÖLTSÉGVETÉSI VONZATOK
            
            
               A javaslat a Bizottságra nézve nem jár költségvetési vonzattal.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
         
         
            
               
                  Tárgytalan.
               
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               •A javaslat egyes rendelkezéseinek részletes magyarázata
            
            
               
                  Tárgytalan.
               
            
            
               2020/0209 (CNS)
            
            
               Javaslat
            
            
               A TANÁCS RENDELETE
            
            
               egyes halászati termékek 2021 és 2027 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 349. cikkére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Parlament véleményére,
            
            
               tekintettel az Európai Gazdasági és Szociális Bizottsággal véleményére,
            
            
               tekintettel a Régiók Bizottságának véleményére,
            
            
               különleges jogalkotási eljárás keretében,
            
            
               mivel:
            
            
               (1)A Kanári-szigeteknek a belföldi fogyasztás szempontjából lényeges egyes halászati termékek ellátási forrásai tekintetében fennálló kivételes földrajzi helyzete további költségeket jelent az ágazat számára. Ez a távolságból, a szigetjellegből és a peremterületi fekvésből eredő természeti hátrány – amelyet a Szerződés 349. cikke is elismer – többek között a kérdéses termékek harmadik országokból történő behozatalára vonatkozó vámok ideiglenes felfüggesztésével küszöbölhető ki megfelelő mennyiségű autonóm uniós vámkontingensen belül.
            
            
               (2)Az 1412/2013/EU tanácsi rendelet
                  4
                a 2014. január 1-jétől 2020. december 31-ig tartó időszakra vonatkozóan egyes halászati termékeknek a Kanári-szigetekre irányuló behozatala tekintetében autonóm uniós vámkontingenseket nyitott meg, és rendelkezett kezelésük módjáról.
            
         
         
            
               (3)A Bizottság 2019 júliusában benyújtotta a Tanácsnak az intézkedések hatásának vizsgálatát, megadva a 2020. december 31. utáni időszakra vonatkozó lehetőségeket.
            
            
               (4)A vizsgálat kimutatta, hogy mind a 09.2997, mind a 09.2651 kontingens felhasználási aránya jelentős volt. A 09.2651 kontingensen belül a 0308 KN-kódot nem használták fel.
            
            
               (5)Egyes halászati termékek tekintetében indokolt az 1412/2013/EU rendelettel megnyitott kontingensekhez hasonló vámkontingenseket megnyitni, mert azok lefednék a Kanári-szigetek belföldi piacának szükségleteit, egyúttal biztosítanák, hogy a vámmentes behozatalok Unióba történő beáramlása előrelátható és egyértelműen azonosítható maradjon.
            
            
               (6)Következésképpen annak érdekében, hogy a gazdasági szereplők hosszú távon olyan üzleti tevékenységet folytathassanak, amely révén biztosítható a Kanári-szigetek gazdasági és társadalmi viszonyainak stabilizálása, egyes, az e rendelet mellékletében felsorolt áruk tekintetében indokolt bizonyos idővel meghosszabbítani a közös vámtarifa szerinti autonóm vámkontingensek rendszerét.
            
            
               (7)Annak érdekében, hogy a belső piac integritása és koherenciája ne sérüljön, intézkedéseket kell hozni annak biztosítására, hogy azok a halászati termékek, amelyekre vonatkozóan engedélyezik a vámok felfüggesztését, kizárólag a Kanári-szigetek belföldi piacára irányuljanak. 
            
            
               (8)Intézkedéseket kell hozni annak biztosítására, hogy a Bizottság rendszeres tájékoztatást kapjon a szóban forgó behozatalok mennyiségéről annak érdekében, hogy szükség esetén lépéseket tehessen a spekulatív árumozgásoknak, illetve a kereskedelem eltérítésének a megakadályozására.
            
            
               (9)Az e rendelet végrehajtására vonatkozó egységes feltételek biztosítása érdekében végrehajtási hatásköröket kell a Bizottságra ruházni annak érdekében, hogy a kereskedelem eltérülése esetén lehetősége legyen a vámfelfüggesztés ideiglenes visszavonására. Ezeket a végrehajtási hatásköröket a 182/2011/EU európai parlamenti és tanácsi rendeletnek megfelelően kell gyakorolni
                  5
               . Mindazonáltal a vámfelfüggesztés fenntartására vagy végleges visszavonására vonatkozó végső döntést a Tanácsnak kell meghoznia a Szerződés 349. cikkével összhangban, mégpedig azon időtartam alatt, amíg tart a vámfelfüggesztésnek a Bizottság által elrendelt ideiglenes visszavonása.
            
            
               (10)Az e rendeletben előírt intézkedéseknek biztosítaniuk kell az 1412/2013/EU rendelet hatályvesztését követő folytonosságot. Helyénvaló ezért az e rendeletben meghatározott intézkedéseket 2021. január 1-jétől 2027. december 31-ig alkalmazni,
            
            
               ELFOGADTA EZT A RENDELETET:
            
            
               1. cikk
            
            
               (1)Az e rendelet mellékletében felsorolt halászati termékek kanári-szigeteki behozatalára alkalmazandó, közös vámtarifa szerinti vámokat 2021. január 1-jétől 2027. december 31-ig az említett mellékletben jelzett mennyiség erejéig teljes egészében fel kell függeszteni.
            
            
               (2)Az (1) bekezdésben említett vámfelfüggesztés kizárólag a Kanári-szigetek belföldi piacára irányuló termékekre alkalmazható. A vámfelfüggesztés csak olyan halászati termékekre vonatkozik, amelyeket azelőtt rakodnak ki hajóról vagy repülőgépről, hogy a kanári-szigeteki vámhatóságnak benyújtanák a szabad forgalomba bocsátásra vonatkozó vámáru-nyilatkozatot.
            
            
               2. cikk
            
            
               Az 1. cikkben említett vámkontingenseket az (EU) 2015/2447 bizottsági végrehajtási rendelet
                  6
                49–54. cikkével összhangban kell kezelni. 
            
            
               3. cikk
            
            
               Az illetékes spanyol hatóságok 2026. június 30-ig jelentést nyújtanak be a Bizottságnak az 1. cikkben említett intézkedések végrehajtásáról. A Bizottság megvizsgálja az említett intézkedések hatását, majd a jelentés megállapításaira figyelemmel benyújtja a 2027 utáni időszakra vonatkozó javaslatait.
            
            
               4. cikk
            
            
               (1)Ha a Bizottság okkal feltételezi, hogy az e rendeletben megállapított vámfelfüggesztések egy adott termék kereskedelmének eltérítését eredményezték, akkor végrehajtási jogi aktusokat fogadhat el, amelyekkel átmenetileg, de legfeljebb tizenkét hónapra visszavonja a felfüggesztést. Az említett végrehajtási jogi aktusokat az 5. cikk (2) bekezdésében említett vizsgálóbizottsági eljárásnak megfelelően kell elfogadni.
            
            
               Az átmenetileg visszavont vámfelfüggesztés által érintett termékek behozatali vámjának megfizetését garancia útján kell biztosítani, és a kérdéses termékek csak ilyen garancia nyújtása ellenében hozhatók szabad forgalomba a Kanári-szigetek piacán.
            
            
               (2)Az (1) bekezdésében említett legfeljebb 12 hónapos időszakon belül a Tanács a Szerződés 349. cikkével összhangban végső döntést fogad el arról, hogy fenntartja-e vagy véglegesen visszavonja a vámfelfüggesztést. Amennyiben a vámfelfüggesztés véglegesen visszavonásra kerül, a garancia útján biztosított vámösszegeket véglegesen be kell szedni.
            
         
         
            
               (3)Ha a legfeljebb 12 hónapos időszakon belül nem született a (2) bekezdésnek megfelelően végleges döntés, akkor a biztosítékul szolgáló garanciákat fel kell szabadítani.
            
            
               5. cikk
            
            
               (1)A Bizottságot a 952/2013/EU európai parlamenti és tanácsi rendelet
                  7
                285. cikkével létrehozott Vámkódexbizottság segíti. Ez a bizottság a 182/2011/EU rendelet értelmében vett bizottságnak minősül.
            
            
               (2)Az e bekezdésre történő hivatkozáskor a 182/2011/EU rendelet 5. cikkét kell alkalmazni.
            
            
               6. cikk
            
            
               A Bizottság és a tagállami vámhatóságok szorosan együttműködnek e rendelet alkalmazásának megfelelő irányítása és ellenőrzése érdekében.
            
            
               7. cikk
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ezt a rendeletet 2021. január 1-jétől 2027. december 31-ig kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Lásd az 1. mellékletet: A Tanács 1412/2013/EU rendelete egyes halászati termékek 2014 és 2020 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről.
               
               
                  
                     (2)
                  
                        COM(2017) 623 final: Szorosabb és megújított stratégiai partnerség az EU legkülső régióival. 
               
               
                  
                     (3)
                  
                        
                  https://ec.europa.eu/regional_policy/en/information/publications/reports/2017/realising-the-potential-of-the-outermost-regions-for-sustainable-blue-growth
                  . 
               
               
                  
                     (4)
                  
                        A Tanács 1412/2013/EU rendelete (2013. december 17.) egyes halászati termékek 2014 és 2020 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről (HL L 353., 2013.12.28., 1. o.).
               
               
                  
                     (5)
                  
                        Az Európai Parlament és a Tanács 182/2011/EU rendelete (2011. február 16.)a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).
               
               
                  
                     (6)
                  
                        A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
               
               
                  
                     (7)
                  
                        Az Európai Parlament és a Tanács 952/2013/EU rendelete (2013. október 9.)az Uniós Vámkódex létrehozásáról (HL L 269., 2013.10.10., 1. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2020.8.31.
            COM(2020) 437 final
            MELLÉKLET
            a következőhöz:
            JavaslatA TANÁCS RENDELETE
            egyes halászati termékek 2021 és 2027 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről
            
               
         
         
            
               MELLÉKLET 
            
            
            
                     
                        Rendelésszám
                     
                  
                  
                     
                        KN-kód
                     
                  
                  
                     
                        Árumegnevezés
                     
                  
                  
                     
                        Vámkontingens éves mennyisége (tonnában)
                     
                  
                  
                     
                        Vámkontingens vámtétele
                     
                  
               
                     
                        09.2997
                     
                  
                  
                     
                        0303
                     
                  
                  
                     
                        Fagyasztott hal, a 0304 vtsz. alá tartozó filézett és más halhús kivételével
                     
                  
                  
                     
                        15 000
                     
                  
                  
                     
                        0 %
                     
                  
               
                     
                  
                  
                     
                        0304
                     
                  
                  
                     
                        Halfilé és más halhús (aprított is), frissen, hűtve vagy fagyasztva
                     
                  
                  
                     
                  
                  
                     
                        0 %
                     
                  
               
                     
                        09.2651
                     
                  
                  
                     
                        0306
                     
                  
                  
                     
                        Rákféle héjában is, élve, frissen, hűtve, fagyasztva, szárítva, sózva vagy sós lében tartósítva; füstölt rákféle, héjában is, a füstölési eljárás előtt vagy alatt főzve is; rákféle héjában gőzöléssel vagy vízben forrázással főzve is, hűtve, fagyasztva, szárítva, sózva vagy sós lében tartósítva is; emberi fogyasztásra alkalmas liszt, dara és labdacs (pellet) rákféléből
                     
                  
                  
                     
                        15 000
                     
                  
                  
                     
                        0 %
                     
                  
               
                     
                  
                  
                     
                        0307
                     
                  
                  
                     
                        Puhatestű állat kagylóban is, élve, frissen, hűtve, fagyasztva, szárítva, sózva vagy sós lében tartósítva; füstölt puhatestű állat, kagylóban is, a füstölési eljárás előtt vagy alatt főzve is; emberi fogyasztásra alkalmas liszt, dara és labdacs (pellet) puhatestű állatból
                     
                  
                  
                     
                  
                  
                     
                        0 %